પ્રવીણ તોગડિયાના આ પ્રકરણના ઘેરા પડઘા રાજકારણમાં પડ્યા છે. લોકો દ્વારા તરેહ તરેહની ચર્ચા અને સવાલો આ ઘટનાને લઈને કરવામાં આવી રહ્યા છે. દરમિયાન સરકારે આ મામલે હજુ કોઈ પ્રતિક્રિયા આપી ન હતી. એ પહેલાં કોંગ્રેસના ગુજરાતના પ્રભારી અશોક ગેહલોતે આ ઘટનાને ગંભીર ગણાવી તપાસ માગી હતી. કોંગ્રેસના નેતા અર્જુન મોઢવાડિયા તો હૉસ્પિટલ પર તોગડિયાની ખબરઅંતર પૂછવા માટે દોડી ગયા હતા. હાર્દિક પટેલ પણ હૉસ્પિટલ પર પહોંચી ગયો હતો. ટૂંકમાં આ મુદ્દે હવે રાજકારણ પણ શરૃ થયું છે.